Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 908/11/8811	Trebišov, 8.2.2012
EEČ : 2-69-50-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
dňa 02.12.2011 v čase okolo 10.00 h došiel do hypermarketu XXXXX XXXXX na ul. XXXXX, kde z regálov odcudzil tovar, ktorý dal do nákupného košíka a potom prešiel cez pokladničnú zónu bez zaplatenia, následne bol prichytený pracovníkom strážnej bezpečnostnej služby XXXXX, čím takto pre poškodenú spoločnosť XXXXX. spôsobil škodu vo výške 863,70 eur,   z a s t a v u j e m ,  pretože obvinený nebol v čase činu pre nepríčetnosť trestne zodpovedný
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
Uznesením povereného príslušníka Obvodného oddelenia v Trebišove  sp. zn. ORP-1426/TV-TV-2011 z 02.12.2011 bolo vznesené obvinenie XXXXX za prečin krádeže podľa § 212 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 

	Úkonmi, ktoré boli v predmetnej trestnej veci vykonané bolo preukázané, že tento skutok obv. XXXXX má znaky prečinu krádeže podľa § 212 ods. 1 Tr. zák.

	V rámci vyšetrovania bol okrem iných úkonov vyžiadaný aj znalecký posudok z odboru zdravotníctva, odvetvie psychiatria, ktorým bol posúdený duševný stav obv. XXXXX.

	Zo záveru tohto znaleckého posudku je zrejmé, že obv. XXXXX trpí závažnou duševnou chorobou a to simplexnou schizofréniou.

	V konkrétnom prípade nebol schopný chápať, že jeho správanie bolo nebezpečné a nemohol svoje konanie ovládať.

	Podľa § 215 ods. 1 písm. e Tr. por. prokurátor zastaví trestné stíhanie ak obvinený nebol v čase činu pre nepríčetnosť trestne zodpovedný. 

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Kica
prokurátor